CELEX: 32007R0935
Language: el
Date: 2007-08-06 00:00:00
Title: Κανονισμός (ΕΚ) αριθ. 935/2007 της Επιτροπής, της 6ης Αυγούστου 2007 , για τον καθορισμό, για την περίοδο εμπορίας 2006/07, του ποσού της ενίσχυσης στην αποθεματοποίηση για τις ανεπεξέργαστες σταφίδες και τα μη μεταποιημένα ξηρά σύκα

7.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 206/3
            
         
      ΚΑΝΟΝΙΣΜΌΣ (ΕΚ) αριθ. 935/2007 ΤΗΣ ΕΠΙΤΡΟΠΉΣ
   
   της 6ης Αυγούστου 2007
   για τον καθορισμό, για την περίοδο εμπορίας 2006/07, του ποσού της ενίσχυσης στην αποθεματοποίηση για τις ανεπεξέργαστες σταφίδες και τα μη μεταποιημένα ξηρά σύκα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 9 παράγραφος 8,
   Εκτιμώντας τα ακόλουθα:
   
               (1)
            
            
               Το άρθρο 9 παράγραφος 4 του κανονισμού (ΕΚ) αριθ. 2201/96, προβλέπει ότι χορηγείται ενίσχυση για την αποθεματοποίηση στους οργανισμούς αποθεματοποίησης για τις ποσότητες σουλτανίνας, κορινθιακής και ξηρών σύκων που έχουν αγοράσει και για την πραγματική διάρκεια αποθεματοποίησης.
            
         
               (2)
            
            
               Πρέπει να καθοριστεί η ενίσχυση στην αποθεματοποίηση για τις ανεπεξέργαστες σταφίδες και τα μη μεταποιημένα ξηρά σύκα της περιόδου εμπορίας 2006/07 σύμφωνα με το άρθρο 7 του κανονισμού (ΕΚ) αριθ. 1622/1999 της Επιτροπής, της 23ης Ιουλίου 1999, για λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς αποθεματοποίησης που εφαρμόζεται στις ανεπεξέργαστες σταφίδες και στα μη μεταποιημένα ξηρά σύκα (2).
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τα προϊόντα της περιόδου εμπορίας 2006/07, το ποσό της ενίσχυσης στην αποθεματοποίηση που αναφέρεται στο άρθρο 9 παράγραφος 4 του κανονισμού (ΕΚ) αριθ. 2201/96 είναι:
   
               α)
            
            
               για τις σταφίδες:
               
                           i)
                        
                        
                           0,1257 EUR ανά ημέρα και ανά τόνο καθαρού βάρους έως τις 29 Φεβρουαρίου 2008,
                        
                     
                           ii)
                        
                        
                           0,0997 EUR ανά ημέρα και ανά τόνο καθαρού βάρους από την 1η Μαρτίου 2008·
                        
                     
         
               β)
            
            
               για τα ξηρά σύκα: 0,1083 EUR ανά ημέρα και ανά τόνο καθαρού βάρους.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Αυγούστου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 29. Κανονισμός όπως τροποποιήθηκε τελευταία με την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας, και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 157 της 21.6.2005, σ. 203).
   
      (2)  ΕΕ L 192 της 24.7.1999, σ. 33. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1051/2005 (ΕΕ L 173 της 6.7.2005, σ. 5).